2020. gada 7. aprīlī Rīkojums Nr. 158

Rīgā (prot. Nr. 22 35. §)

**Par likumā "Par valsts budžetu 2020. gadam" noteikto valsts budžeta aizdevumu kopējo palielinājumu**

Atbilstoši likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 25. pantam atļaut finanšu ministram palielināt likuma "Par valsts budžetu 2020. gadam" 12. pantā noteikto valsts budžeta aizdevumu kopējo palielinājumu par 150 000 000 *euro*, veicot atbilstošas izmaiņas Finanšu ministrijas budžeta programmā 42.00.00 "Valsts budžeta aizdevumi un to atmaksāšana", lai nodrošinātu aizdevumu pieejamību saimnieciskās darbības veicējiem, kuru darbību ietekmējusi Covid-19 izplatība.

Ministru prezidents A. K. Kariņš

Finanšu ministrs J. Reirs